Löhningen SH
Lööninge oder Löölinge (amtlich Löhningen) isch e Iiwohnergmeind im Bezirk Oberchlettgi im Kanton Schafuuse, Schwiz.

Geografi 
Lööninge isch e Rebbaudorf am Südfuess vom Randen. D Gmeindsflächi umfasst 53,5 % landwirtschaftlichi Flächi, 38,1 % Wald, 8,3 % Sidligsflächi und 0,1 % sustigi Flächi.

Gschicht 
Lööninge isch zum erschte Mol gnennt worde im Johr 1112 als Loningen.

Bevölkerig 
Quälle: Bundesamt für Statistik 2005

De Uusländeraateil isch 2010 bi 12,3 % gläge.

Religion 
69,9 % vo de Iiwooner sind evangelisch-reformiert, 16 % sind römisch-katholisch (Stand 2000).

Politik 
Bi de Nationalrootswaale 2011 het s da Ergebnis gee: CVP 6,8 %, FDP 20,5 %, SP 22,7 %, SVP 42,8 %, Sustigi 7,1 %.

Gmeindspresident isch de Fredy Kaufmann (Stand 2012).

Wirtschaft 
D Arbetslosigkeit isch im Johr 2011 bi 1,1 % gläge.

Sproch und Dialekt 
Bi de Volkszellig 2000 hend vo de 1127 Iiwohner 95,7 % Dütsch als Hauptsproch aagee, 0,6 % Französisch und 0,4 % Italienisch.

De hochalemannisch Dialekt vo Lööninge ghört zue de Nordoschtschwizer Dialekt.

Sport 
Weschtlich vo Lööninge, uf de Gränze zu Nüüchirch, liit de Flugblatz Schmerlat. Er isch de ainzig Flugplatz vom Kanton Schaffuuse, de nördlichscht vo de ganze Schwiz und usser em Sägelfluggländ Bohlhof s ainzig Flugfäld för Sägel- und Motorflugzüg im Chleggi.

Literatur 
 Erwin Müller-Heer: 1200 Jahre Löhningen. 779-1979. Löhningen 1979
 Johannes Winzeler: Aus der Geschichte der Gemeinde Löhningen. 1951

Weblink 

 www.loehningen.ch

Fuessnote 

Ort (Kanton Schafuuse)
Chleggi